CELEX: C2007/170/53
Language: da
Date: 2007-07-21 00:00:00
Title: Sag T-335/06: Kendelse afsagt af Retten i Første Instans den 22. maj 2007 — Italien mod Kommissionen ( Dyresundhed — det italienske marked for fjerkrækød — Kommissionens undladelse af at træffe undtagelsesforanstaltninger for at afhjælpe følgerne af fugleinfluenzaepidemien — passivitetssøgsmål — stillingtagen der bringer passiviteten til ophør — afgørelse ufornøden )

21.7.2007   
            
            
               DA
            
            
               Den Europæiske Unions Tidende
            
            
               C 170/26
            
         Kendelse afsagt af Retten i Første Instans den 22. maj 2007 — Italien mod Kommissionen
   (Sag T-335/06) (1)
   
   (»Dyresundhed - det italienske marked for fjerkrækød - Kommissionens undladelse af at træffe undtagelsesforanstaltninger for at afhjælpe følgerne af fugleinfluenzaepidemien - passivitetssøgsmål - stillingtagen der bringer passiviteten til ophør - afgørelse ufornøden«)
   (2007/C 170/53)
   Processprog: italiensk
   Parter
   
      Sagsøger: Den Italienske Republik (ved G. Aiello, som befuldmægtiget)
   
      Sagsøgt: Kommissionen for de Europæiske Fællesskaber (ved C. Cattabriga, som befuldmægtiget)
   Sagens genstand
   Passivitetssøgsmål i henhold til artikel 232 EF med påstand om, at det fastslås, at Kommissionen har tilsidesat sine forpligtelser i henhold til artikel 14 i Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (EFT L 282, s. 77), idet den har undladt at træffe undtagelsesforanstaltninger til støtte for det italienske marked for fjerkrækød som kompensation til producenter af daggamle kyllinger, der destrueres for at afhjælpe følgerne af fugleinfluenzaen, og idet den har begrænset bevægeligheden i perioden fra december 1999 til september 2003.
   Konklusion
   
               1)
            
            
               Det er ikke længere fornødent at træffe afgørelse i nærværende sag.
            
         
               2)
            
            
               Hver part bærer sine egne omkostninger.
            
         
      (1)  EUT C 326 af 30.12.2006.